Fil-ħajja ta' ġiri u ġenn, infiq u tberbiq, titkaxkar iżjed biex tixtri u jkollok milli tagħmel inti. Kumpanija, kliem, xorb, tbissim, tgħanniq biex tkompli ttajjar xorta jħalluk kif kont: xott, iebes, imdejjaq u mħawwad. Aktarx jekk ħarstek teħel ma' xi bambin taf tara l-ġulbiena ħdejh. X'inhi l-ġulbiena? Żerriegħa skura li xxarrabha jumejn, tqegħidha f'bieqja u żżommha fid-dlam u ssaqqiha. Din tkun qiegħdha f'ħamrija jew tajjar sakemm tikber u wara toħroġha biex iżżejjen. Taf tagħmilha? Ma waqgħetx id-dinja jekk le; imma jekk taf tagħmel xi ħaġa sempliċi teħodlok il-ħin, tħaddimlek moħħok b'mod li sserrħu, tħossok tiġġedded. Il-ħin li qatt ma kellek issibu u ssib iktar u iżjed ukoll, għax mhux kustjoni ta' ħin, imma kif iġġib ruħek bli jidħol f'moħħok. Għandek bżonn ġulbiena aħseb!
Ġulbiena